เฉียว เจิ้นอวี่

**เฉียว เจิ้นอวี่** (, ) เกิดเมื่อวันที่ 1 พฤศจิกายน พ.ศ. 2521 ในเขตปกครองตนเองกว่างซีจ้วง เมืองกุ้ยหลิน เป็นดารานักแสดงภาพยนตร์และละครโทรทัศน์ในจีนแผ่นดินใหญ่ จบจาก มหาวิทยาลัยนาฏศิลป์ปักกิ่ง สาขา นาฏศิลป์คลาสสิค *มหาวิทยาลัยนาฏศิลป์ปักกิ่งเป็นมหาวิทยาลัยที่ขึ้นชื่อเรื่องศาสตร์นาฏศิลป์ที่สุดในจีน* 

ช่วงที่เรียนอยู่ มหาวิทยาลัยศิลปะกวางสี (เดิมชื่อสถาบันศิลปะกวางสี)  "ที่ช่วงนั้นมีอะไรมาให้ก็เลือกเรียนทั้งหมดเลย ทั้งเรียนบัลเล่ต์ แล้วก็การเต้นรำพื้นบ้าน ทั้งศาสตร์ด้านร่างกายแบบจีนโบราณซึ่งผมก็จะต้องเรียนรู้ ถือว่าเป็นอะไรที่เรียนครบจบในหนึ่งเดียวเลยครับ และพอถึงตอนที่จะต้องเลือกสายที่จะเข้ามหาวิทยาลัยผมถึงเลือกสาขานาฏศิลป์คลาสสิค"

และผลการเรียนของเขาก็ได้คะแนนในระดับดีเลิศ ได้รับทุนการศึกษามากมายหลายครั้ง ในการแสดงที่ต่างประเทศ ก็มีการบันทึกการออกอากาศมากกว่า 20 ครั้ง หลังจากที่จบการศึกษา เฉียวเจิ้นอวี่ได้ถูกส่งตัวไปที่วิทยาลัยโอเปร่าของจีน จนกลายเป็นนักแสดงเต้นที่เป็นเสาหลักของวิทยาลัยและมีชื่อเสียงคนหนึ่ง

[2000] มังกรสะท้านฟ้า พยัคฆ์สะท้านภพ|Flying Dragon Leaping Tiger|龙腾虎跃 เป็นภาพยนตร์เรื่องแรกที่นำเขาสู่วงการซีรี่ย์และภาพยนตร์ เฉียวเจิ้นอวี่ รับบท  “เฉียวเจิ้นอวี่”  (คุณไม่ได้อ่านผิดเขาได้เล่นตัวละครชื่อตัวของเขาเองเลย)

[2001] ผลงานซีรี่ย์เรื่องแรก ราชบุตรเขยกำมะลอ|The New Woman Son-in-law of the Emperor|东方胜  ซึ่งในละครรับบท  “ตงฟางเซิ่ง”  นายน้อยตงฟางเซิ่ง ตั้งแต่ยังหนุ่มเขาก็รับบทตัวร้ายเป็นครั้งที่ 4 แล้ว

[2002] ซีรีย์เทพธิดามังกรหิมะ|Quest|雪花女神龙  รับบท “โอวหยางหมิงยื่อ” เพราะด้วยบทนี้คนรู้จักเขามากขึ้น ,เรียกได้ว่าเป็นบทบาทสุดคลาสสิก,รูปงามราวดั่งหยก สง่างามมีความเป็นเอกลักษณ์,ซึ่งมีไฝแดงที่อยู่ระหว่างคิ้วที่เป็นสัญลักษณ์เด่นประจำตัว,ด้วยเหตุนี้เฉียวเจิ้นอวี่จึงเริ่มมีจุดยืนในวงการหนังพีเรียดชุดโบราณ,จนถูกขนานนามให้เป็นหนึ่งใน “天涯四美” “สี่หนุ่มรูปงามจุฑาเทพ” 

[2004] ซีรีย์กระบี่สะท้านยุทธจักร|Legends of the Broken Blade|残剑震江湖 รับบท  “ซู่ว์ซานหยวน” ผู้ที่มีความฉลาดหลักแหลม พระเอกผู้มีจิตใจดี

[2004]  ซีรีย์เจ็ดกระบี่ไร้เทียมทาน|Seven Swordsmen|七剑下天山 รับบท  “มู่หลัน” (ศิษย์คนเล็ก) เด็กหนุ่มผู้มีจิตใจห้าวหาญ ผู้ครอง “กระบี่สุริยันจันทรา”

[2005] ซีรีย์อลวนรักองค์หญิงจอมแก่น|Love with Princess|新醉打金枝 รับบท  “ฉินฟง” เป็นเสนาบดีกรมอาญา ที่เป็นคนยึดมั่นคำสัญญา เขาเป็นคนเที่ยงตรง มีเหตุผล เคารพกฎหมายและซื่อสัตย์ชอบธรรม

[2006] ได้รับรางวัลนักแสดงหน้าใหม่ งานประกาศรางวัลแสงทองแดนใต้แห่งภาพยนตร์และโทรทัศน์ประจำปี,นี่ก็เป็นการการันตีและเป็นกำลังใจในผลงานก่อนหน้านี้ของเขา,แสดงให้เห็นว่าเขานั้นเปี่ยมไปด้วยศักยภาพแบบไร้ขีดจำกัดด้านการแสดง

[2008] เฉียวเจิ้นอวี่ ยังแสดงนำในซีรี่ย์แนวกำลังภายในเรื่องฤทธิ์ดาบสุริยะมหากาฬ|The Spirit Of The Sword|浣花洗剑录 รับบท “ฟางเป่าอี้” ผู้ร่าเริงสดใส ฉลาดและจริงใจ ตรงไปตรงมา 

[2009] ซีรีย์จอมใจจอมยุทธ์|The Book and the Sword|书剑恩仇录  รับบท  “เฉินเจียลั่ว”  เก่งทั้งบู๊และบุ๋น ควบบทเป็น ฟู่คังอัน(บุคคลในประวัติศาสตร์) ซึ่งเขาก็สามารถเล่นมันได้อย่างดีเยี่ยมสมบทบาท

[2008] ซีรี่ย์รักโรแมนติกแนวระทึกขวัญ มรสุมรัก|锁清秋 ซึ่งเขานั้นรับบท “ซูซินไห่”  ผู้เปี่ยมไปด้วยรักและจริงใจ,และเป็นหนึ่งในซีรี่ย์ที่มียอดผู้เข้าชมมากที่สุดในปีอีกด้วย

[2010] ซีรี่ย์ยุคปัจจุบันสังคมเมือง ไม่มีบ้านไม่ได้|不能没有家 ที่เขารับบท “ฮัวเล่ย” ผู้ที่มีความซื่อสัตย์และทุ่มเท,โดยสไตล์ด้านการแสดงของเขานั้นมีอารมณ์ขันและเป็นธรรมชาติ,ไม่ใช่การแสดงหรือแสร้งทำ บางครั้งการแสดงและการสื่ออารมณ์ของเขาก็ทำให้คนดูนั้นอดยิ้มตามไม่ได้

[2013] เฉียวเจิ้นอวี่รับบทนักแสดงนำในซีรี่ย์แนวดราม่าย้อนยุค ซีรีย์เล่ห์ดอกไม้ไฟ|Beauties at the Crossfire|烽火佳人 รับบท "โจวถิงเชิน" ในซีรี่ย์เรื่องนี้ทักษะความสามารถด้านการแสดงของเขานั้นเหนือชั้นไปอีกขั้น,ซึ่งหลังจากที่ละครนั้นออนแอร์ไปแล้วนั้นก็ได้เสียงตอบรับและเรตติ้งที่ดี จากซีรี่ย์เรื่องนี้เฉียวเจิ้นอวี่ยังได้รับรางวัลนักแสดงนำชายยอดเยี่ยม จากงานประกาศรางวัลแมกโนเลียขาวอวอร์ด ครั้งที่ 20 ไม่ต้องสงสัยเลยว่านี่ได้กลายเป็นจุดเปลี่ยนที่สำคัญในวงการแสดงเขาเลยก็ว่าได้

[2014] ซีรี่ย์พีเรียดแนวแฟนตาซี มหัศจรรย์กระบี่จ้าวพิภพ|Swords of Legends|古剑奇谭  ได้ออกอากาศ เฉียวเจิ้นอวี่ รับบท “โอวหยางเส้ากง” ที่ภายนอกดูอ่อนโยนและมีจิตใจดี,แต่ภายในใจนั้นแฝงไว้ด้วยแผนการชั่วร้ายกับอารมณ์ที่ยากจะคาดเดา,หลังจากที่ซีรี่ย์นั้นได้ออกอากาศก็สร้างกระแสจนมียอดรับชมพุ่งสูงทั่วประเทศ,ซึ่งถือได้ว่าเป็นซีรี่ย์ที่สร้างกระแสและปรากฏการณ์แห่งปีก็ว่าได้,นับได้ว่าเป็นการยกระดับความนิยมของเฉียวเจิ้นอวี่ไปอีกขั้น

[2014] จากบทบาทนักแสดงสมทบ ซีรีย์สายใยด้วยรัก|To Elderly With Love|老有所依  รับบท “หยู๋เหมี่ยว” ที่ได้รับการเสนอชื่อเข้าชิงรางวัลนักแสดงชายยอดเยี่ยมใน “งานประกาศรางวัลอินทรีย์ทองคำ ครั้งที่ 10”,รางวัลนักแสดงชายขวัญใจผู้ชม,นั่นก็แสดงให้เห็นถึงความสำเร็จด้านการแสดงซีรี่ย์ในยุคปัจจุบันของเขา,ที่ได้รับการยอมรับและเสียงชื่นชมจากผู้ชมไม่แพ้กัน,ซึ่งเขานั้นสามารถเล่นได้หลากหลายบทบาทในซีรี่ย์ได้อย่างง่ายดาย,แสดงให้เห็นถึงเสน่ห์ของตัวละครที่แตกต่างกัน

[2015] เขานำแสดงในซีรี่ย์แนวแฟนตาซีย้อนยุค ซีรีย์เพลงพิณรักข้ามภพ|City of Desperate Love|华胥引 รับบท “ซูหาง” (วัยหนุ่ม)ภายหลังขึ้นเป็นกษัตริย์แคว้นเฉิน ซึ่งซีรี่ย์เรื่องนี้แปลงมาจากนวนิยายองค์ชายถังชี,ที่ทำให้ได้รับความสนใจและมีเหล่าแฟนคลับที่เพิ่มมากขึ้น,แม้ว่าซีรี่ย์เรื่องนี้จะมีกระแสวิพากษ์วิจารณ์เชิงลบหลังจากที่ออกอากาศ,แต่บทบาทด้านการแสดงของเฉียวเจิ้นอวี่ก็ยังได้รับคำชื่นชมจากผู้ชม

[2017] เฉียวเจิ้นอวี่ในซีรี่ย์ย้อนยุคอิงประวัติศาสตร์ ซีรีย์ยอดกวีคู่แผ่นดิน|Song of Phoenix|思美人 รับบท “ฉู่หวยหวาง” ฮ่องเต้แคว้นฉู่,ซึ่งเขาก็เล่นเป็นจักรพรรดิ์หวยแห่งฉู่ได้อย่างน่าเกรงขาม,ทั้งความรักและการแย่งชิงสับสนวุ่นวายทางการเมืองที่เขาถ่ายทอดมันได้อย่างชัดเจน

[2018] ซีรี่ย์พีเรียดไซไฟ หานซิ่น จอมทัพคู่บัลลังก์|Hero's Dream|天意 รับบท “จักรพรรดิจิ๋นซีฮ่องเต้”  กับบทที่ท้าทายความสามารถอีกครั้ง,ทำให้เห็นความกล้าของเขาที่ตัดสินใจลองเล่นในคาแรคเตอร์ที่ท้าทายและแตกต่าง

[2019] ซีรีย์ราชวงศ์หมิง|Ming Dynasty|大明风华 รับบท “ซวีบิน” ซวีบินเป็นผู้รู้จักที่จะผ่อนปรน แล้วเป็นคนที่รู้จักว่าเมื่อไหร่ควรจะปล่อยวางและเมื่อไรควรจะสู้ ซวีบินเป็นทั้งจิตวิญญาณและอุดมการณ์ของซุนรั่วเวย แล้วเขาก็ยังเป็นคนที่คุ้มครองเธอ ไม่ว่าเป็นการวางแผนรวมถึงเป็นคนที่คอยช่วยเธอในการแก้ไขสถานการณ์ ดังนั้นความสัมพันธ์ของเขาทั้งสองคนมันเกินกว่าจะเป็นแค่ความรักของคนสองคน

[2021] ซีรีย์ยุทธจักรหัวใจน้ำแข็ง|Heart of Loyalty|一片冰心在玉壶 รับบท “เซียวเฉิน”  ผู้ซึ่ง ​"ไม่รักหยก​ ถนอม​บุบ​ผา" เซียวเฉินหนุ่มตาบอด​ มือสังหาร​หน้านิ่ง​ เย็นชา แต่ภายใน​ใจนั้น​สุดแสน​อบอุ่นและใส่ใจ

[2021] เฉียวเจิ้นอวี่ ได้ร่วมในรายการวาไรตี้ The Irresistible|พี่ชายสุดหยิ่ง|牛气满满的哥哥 ซึ่งในรายการ,เขานั้นถูกขุดภาพเก่า,เหล่าชาวเน็ตต่างตกใจอึ้งไปตามๆกันที่ผ่านมาหลายปีแล้วเขายังคงแทบไม่เปลี่ยน,“25 ปีรูปงามไม่แปรเปลี่ยน” จนกลายเป็นกระแสร้อนในโลกออนไลน์

[2021] เขายังร่วมเล่นในละครเวที โลกมนุษย์|人世间 รับบท “โจวปิงคุน”  ที่ตัวละครในเรื่องมีอายุตั้งแต่ 20 กว่า ๆ ไปจนกระทั่งถึงอายุ 67 เฉียวเจิ้นอวี่ทำผลงานด้านการแสดงได้เป็นที่ประจักษ์,ทำให้เห็นถึงการเปลี่ยนแปลงในแต่ละช่วงวัยของโจวปิ่งคุน,จากความน่ารักสดใส เต็มไปด้วยสีสันในชีวิตวัยเยาว์,จนถึงวัยกลางคนที่เต็มไปด้วยความมั่นคง มุ่งมั่นและแข็งแกร่ง,มาจนถึงจุดเปลี่ยนในบั้นปลายชีวิตทั้งความเหนื่อยล้า เปิดใจให้กว้างและมองในแง่ดี,ซึ่งตัวเขานั้นแสดงถึงทุกบทบาท,ทำให้ผู้ชมนั้นมองเห็นคาแรคเตอร์,การเติบโตผ่านวันและเวลาของปิ่งคุนตลอดในหลาย ๆ ปีอย่างชัดเจน

[2022] ภาพยนตร์เรื่อง วันนี้กับตัวฉัน|Today and Me|无负今日  เข้าฉาย,ในภาพยนตร์เรื่องนี้เขารับบท “หลีจิ่นซี” ผู้ก่อตั้งสถาบันภาษาจีน,เป็นครั้งแรกที่เขานั้นรับบทเป็น “ครู”,เพื่อที่จะเข้าถึงและเล่นบทนี้ได้ดี,ซึ่งเขาก็ต้องทำการบ้านเองอย่างหนัก,ถึงขนาดที่ว่าให้โปรดิวเซอร์มาสอนการออกเสียงบทพูดที่ถูกต้องกลางดึก,ความแน่วแน่ตั้งใจไม่มีใครเกิน,ในที่สุดภาพของนักวิชาการหลีจิ่นซีก็ถูกนำเสนอลงบนจอภาพยนตร์ได้สำเร็จ,ให้ผู้ชมนั้นสัมผัสถึงตัวละครที่มากด้วยความรู้และความสุขุม

[2022] เขาก็ได้แสดงในซีรี่ย์พิเศษแนวความรักวงการแพทย์ ซีรีย์สื่อหัวใจ EICU/Thank You Doctor รับบทเป็นแพทย์ไร้พรมแดน “หลินจื้อหย่วน” หลินจื้อหยวน ยินดีที่จะสละชีวิตตนเองเพื่อคนที่เขารัก,ดั่งแสงขาวผ่องของเซียวหยานนางเอกสาวที่รับบทโดยหยางมี่

[2023] ในซีรี่ย์เก้ายอดคุณธรรมพลิกคดีแค้น|Faithful|九义人 รับบท “อู๋เหลียน”  ตัวร้ายที่ร้ายถึงที่สุด,นี่ก็แตกต่างไปอย่างมากจากบทภาพลักษณ์ด้านดี ดูสง่างามที่เขาเคยทำไว้ก่อนหน้านี้,ถือเป็นความกล้าในการท้าทาย,ซึ่งตัวเขาเองนั้นเข้าถึงความซับซ้อนตีบทแตกถึงด้านมืดของตัวละครนี้ได้สำเร็จ,ทำให้เห็นถึงความหน้าเนื้อใจเสือ เห็นแก่ตัว ความเหี้ยมโหดของอู๋เหลียนได้อย่างถึงที่สุด,ที่ทำให้ผู้ชมนั้นรักไม่ได้เกลียดไม่ลง

[2024] ซีรีย์วันธรรมดาที่มีเธอ|Simple Days|小日子  รับบท “วังหลิงเซียว”(ลีโอ) หนุ่มโสดหน้าตาดี รักอิสระ ไม่ชอบการผูกมัด

[2024] ภาพยนตร์แนวพลังวิเศษล้ำสมัย อัศวินพันธุ์แปลก|Under One Person|异人之下  รับบท “ซู๋ว์ซาน” ผู้บริหารองค์กรระดับสูงแห่งหน่าตูทง

[2024] ซีรีย์คนกล้าล่าสมบัติ|Heroes|天行健 รับบท “โม่คุน” ทุกครั้งที่มีการเปิดตัว ก็มักจะทำให้ทุกคนต่างก็รู้สึก “อบอุ่นละมุนหัวใจดั่งหยก” “โม่คุน” อาจารย์ลุงของจั๋วปู้ฝานเจ้าสำนักพรรคกระบี่หรงเทียน วลีเด็ดจากเรื่อง [ชีวิตไม่ว่าอยู่หนแห่งใดควรเป็นดั่งหงส์ย่ำหิมะ]

เมื่อเอ่ยถึง “คนกล้าล่าสมบัติ” โดยโม่คุน 莫堃 [堃คุน]พ้องเสียงกับ [坤คุน]ที่แปลว่าพื้นปฐพี ชายชาตรีผู้สุขุมและเปี่ยมด้วยคุณธรรมสืบสานและถ่ายถอดให้สมกับนามเรียกขาน เฉียวเจิ้นอวี่ ผู้สวมบทบาทนี้ได้อย่างสมบูรณ์ “คุนคุน” คิดถึงประเทศ ส่วนฉันก็คิดถึง คุนคุน (เอาซักหน่อย) ออกน้อยแต่มาก เหมือนไต้ท้าวซวีบินเลย

สิ่งที่ชื่มชอบเรื่องนี้เป็นพิเศษมันไม่ใช่แค่การเล่นละครเท่านั้น แต่ยังมีศิลปะการต่อสู้ร่ายรำจีนโบราณการเล่นละครสำหรับ "เฉียวเจิ้นอวี่" แล้วมันก็แค่น้ำจิ้ม ไฮไลต์มันอยู่ที่ตัวของ "โม่คุน" ที่จะปลดปล่อยพลังและลมปราณออกมา เมื่อทุกคนเห็นแล้วจะต้องขอคารวะ

[2024] ซีรีย์เทพบุตรจุติมารัก|Love's Rebellion|四海重明 รับบท “อิ้งเจ๋อเหวย”  เสวียนไจ่สำนักเต้าเซิงเทียนที่ดูภายนอกดูสง่าสูงส่ง แต่ในสายตาของเขานั้นแฝงด้วยความคิดที่ชั่วร้าย ผู้ไร้หัวใจตีสองหน้าและเป็นอาจารย์ของจักรพรรดิ์เส้าชาง

[2025] ซีรี่ย์ตำนานนทีมืด|Tales of Dark Rive|暗河传  รับบท “ซูเจ๋อ”  ที่เป็นเสมือนตัวละครที่สำคัญในการขับเคลื่อนเรื่องราวต่างๆ  “ซูเจ๋อ” จอมยุทธหมวกไผ่สาน หนุ่มรูปงามมาดขรึม กระบี่ที่อยู่ในมือ หากไม่อาจพิชิตเจ้ายุทธภพได้ เช่นนั้นแล้วก็คงจะไร้ค่า

[2025] ซีรีย์ตำนานทะเลสาบที่ซ่อนเร้น|The Legend of Zanghai|藏海传 นักแสดงพิเศษ เฉียวเจิ้นอวี่ รับบท “อ๋องหย่งหรง” (ทำตามที่ใจต้องการ ทะนุถนอมความทรงจำและเรื่องราวในอดีต)

[2025] ซีรีย์วัยเยาว์|ForeverYoung|轻年 รับบท หลี่เหลียนเป่า 李连宝 ตัวละครที่รับบท “หลี่เหลี่ยนเป่า” ผู้อดทนไม่เคยยอมแพ้  มีอารมณ์ฉุนเฉียวที่รอการระบายเมื่อต้องเผชิญหน้ากับ  “หม่าติง”  ที่กลับจีนอย่างกะทันหัน เมื่อเห็นท่าทางของ เฉียวเจิ้นอวี่ ที่พับแขนเสื้อขึ้นพร้อมบวก ผู้คนก็อดไม่ได้ที่จะหัวเราะออกมาดังๆ

จากการเดบิวท์ตั้งแต่ปี 2000 จนถึงปัจจุบัน เฉียวเจิ้นอวี่ ยังคงเป็นดาราเจ้าบทบาทมากความสามารถ ที่ยังคงโลดแล่นในอุตสาหกรรมบันเทิง ไม่หยุดสร้างสร้างผลงานที่แตกต่าง และนำเสนอเรื่องราวและตัวละครใหม่ ๆ ให้กับผู้ชมอย่างต่อเนื่อง

## รู้จัก ชายแปลกหน้ารูปงามดั่งหยก ที่ยากจะหาใครเทียบ “เฉียวเจิ้นอวี่” มากขึ้น
เฉียวเจิ้นอวี่กับภาพจำของใครต่อใครหลาย ๆ คน หนึ่งใน “สี่หนุ่มรูปงามจุฑาเทพ” ที่ยังคงดูอ่อนเยาว์ในมาดชุดชายโบราณ หรือแม้แต่กระทั่งเขานั้นได้แต่งงานจวบจนมีลูกน้อยก็ยังไม่มีใครรู้ ที่ในวันนี้เราจะมาพูดถึงความสุขในชีวิตของ “เทพบุตรชายชุดโบราณ” ผู้นี้กัน เชื่อแน่ว่าเมื่ออ่านจนจบแล้วคุณจะต้องหลงรักเขาเป็นแน่

###### ลูกของครอบครัวอื่น
ปี 1978 "เฉียวเจิ้นอวี่" เกิดที่เมืองกุ้ยหลินมณฑลกว่างซี คุณพ่อของเขาเป็นคนมณฑลซานซี เป็นช่างเทคนิคดูแลระบบเสียงและไฟบนเวทีการแสดง ส่วนคุณแม่เกิดและเติบโตที่เมืองกุ้ยหลิน เป็นแม่บ้านที่ดูแลครอบครัวด้วยความรัก ใจดี มีเมตตา และเป็นหญิงแม่บ้านคนหนึ่งที่มีความสามารถรอบตัว ด้วยงานของคุณพ่อ "เฉียวเจิ้นอวี้" จึงคุ้นชินและเติบโตมากับโรงละคร ได้เห็นการแสดงต่าง ๆ มากมาย ทั้งงานร้อง งานเต้น งานแสดง ล้วนเป็นสิ่งที่เค้าคุ้นเคย จนเขาหลงใหลไปกับมัน "เฉียวเจิ้นอวี่" ผู้น่ารักและมีรูปโฉมงดงามตั้งแต่ยังเด็ก จนเพื่อนบ้านคนรู้จักต่างก็ชมเขาว่า : “โตขึ้นต้องมีสาวน้อยสาวใหญ่หลงรักติดงอมแงมแน่ ๆ”  เพื่อนบ้านพูดถูก เมื่อ "เฉียวเจิ้นอวี่" โตขึ้น ได้กลายเป็นหนุ่มรูปงาม แล้วยังดึงดูดมัดใจเหล่าบรรดาสาว ๆ มากมาย ด้วยการวางตัวเสมอต้นเสมอปลาย ไม่พาตัวเองออกนอกลู่นอกทางเขาจึงไม่เคยมีเรื่องเกี่ยวข้องกับข่าวเสียหายใด ๆ เลยแม้แต่น้อย จนกระทั่งตัวเขาได้ประกาศแต่งงานและมีลูกน้อยอย่างเป็นทางการในวัย 35 ปี 

แน่นอนว่า ทักษะและความสามารถที่ติดตัวเฉียวเจิ้นอวี่มานั้นได้รับอิทธิพลส่งต่อจากผู้เป็นพ่อเป็นแม่ของเขามาเต็ม ๆ ด้วยความทุ่มเทเพียรพยายามของพ่อแม่ที่ส่งผลกับชีวิตของเขา เขากล่าวว่า “พวกท่านทั้งสองทำงานหนักและไม่รู้จักเหน็ดเหนื่อย สั่งสมความรู้และประสบการณ์ไว้มากมายทำให้ผมนั้นได้เล่าเรียนหนังสือ ให้ผมนั้นได้จากกุ้ยหลิน”  หลังจากที่เริ่มโด่งดังในวงการ ที่เป็นกระแสเร่าร้อน มุ่งตามหาชื่อเสียงและเงินทองจากในวงการมายานี้ ด้วยตัวเขาที่ไม่เคยลืมความตั้งใจและปณิธานแรกเริ่มของตัวเขาเอง  ใช้ชีวิตเงียบๆ ไม่ข้องแวะมีปัญหากับใคร ตั้งหน้าตั้งตาสร้างสรรค์ผลงาน ให้ผลงานได้พูดเป็นสื่อกลางของตัวเขา หากตัวเขานั้นไร้ซึ่งผลงานก็อาจกลายเป็น “บุคคลนิรนาม” ไปเลยก็ว่าได้  มักจะมีคนพูดว่า : ความดังของ "เฉียวเจิ้นอวี่" นั้นไม่สมกับความสามารถและรูปร่างหน้าตาของเขาเลย, แต่ความจริงตัวเขาเองกลับไม่ค่อยสนใจเลยว่าคนอื่นจะมองเขาอย่างไร เขาสนใจเพียงแค่ว่าสิ่ง ๆ นั้นเป็นสิ่งที่เขาอยากจะทำมันหรือไม่ และตั้งแต่เด็กเขาก็จะเป็น “เด็กบ้านอื่น” เขาจะรู้ถึงความลำบากของผู้เป็นพ่อเป็นแม่ และซาบซึ้งในความทุ่มเทของพวกท่าน เขาจึงแทบที่จะไม่ทำให้พวกท่านนั้นต้องมีเรื่องกังวลใจ

###### เป็นทั้งความภูมิใจของพ่อแม่
"เฉียวเจิ้นอวี่" ตอนอายุ 17 มาดเคร่งขรึมอันเป็นเอกลักษณ์ของเฉียวเจิ้นอวี่ที่พวกเราเห็นกัน ที่ไม่ว่าจะในลุคชุดโบราณหรือว่าในชุดยุคปัจจุบันทันสมัยต่างก็ทำให้ใครที่เห็นแล้วต้องถึงกับตาลุกวาว ถึงแม้อยู่ในวัยอายุขึ้นเลขสี่แล้ว แต่รูปร่างและหน้าตาก็ยังคงเหมือนดั่งวันวาน ราวกับถูกกาลเวลานั้นจุมพิตให้หยุดไว้ ยังคงอบอุ่นสุภาพอ่อนโยนเสมอ จริงๆแล้ว ตัวเขาเองนั้นมีทักษะอันโดดเด่นที่เป็นเอกลักษณ์นั่นก็คือการเต้นรำ ตอนอายุ 13 ปี เฉียวเจิ้นอวี่ได้ถูกแม่ส่งไปเรียนเต้นรำที่สถาบันศิลปะของมณฑลกว่างซี แล้วหลังจากนั้นก็สอบเข้าไปเรียนต่อที่สถาบันนาฏศิลป์ปักกิ่งเพื่อที่จะศึกษาด้านนาฏศิลป์จีนโบราณ ตอนนี้ก็จะเข้าใจแล้วว่าทำไมในมาดของชายชุดโบราณ "เฉียวเจิ้นอวี่" ถึงได้รูปงามราวเทพบุตร รูปร่างเพรียวบางอ่อนช้อยดูสง่า ปราดเปรียวแม้ในยามเข้าฉากบู๊    เป็นที่ทราบกันดีว่า ศาสตร์ด้านการเต้นรำไม่ใช่เรื่องง่ายหรือสบายเลย คุณจำเป็นต้องฝึกฝนซ้ำแล้วซ้ำเล่าเพื่อให้เข้าถึงทักษะพื้นฐาน ท้าทายขีดจำกัดทางร่างกายไม่รู้กี่ครั้งต่อกี่ครั้ง ทำซ้ำแล้วซ้ำเล่าจนกว่ามัดกล้ามเนื้อจะจดจำจนคุ้นชิน

น้อยคนนักที่สามารถยืนหยัดและอดทนต่อความลำบากนี้ได้ แม้ว่าจะทนกับมันได้แต่ก็น้อยคนนักที่จะสามารถทนต่อความน่าเบื่อหน่ายเดิม ๆ ซ้ำซาก แต่ทว่าเฉียวเจิ้นอวี่ทำมันได้ และยังประสบความสำเร็จเป็นอย่างมากในวงการเต้นรำ ตอนที่เรียนอยู่ในสถาบัน เฉียวเจิ้นอวี่ได้เข้าร่วมการแสดงงานเต้นรำจีนโบราณ กับชุดการแสดงเต้นรำที่ชื่อว่า «หอแดงฝังวิญญาณบุปผา» 《红楼葬花魂》 เฉียวเจิ้นอวี่รับบทเป็นเจียเป่าอวี้ 贾宝玉 สวมชุดสีแดง สวมมงกุฎทองคำ ชุดแขนยาวแผ่ออก แสดงร่วมกันกับนักแสดงหญิงได้อย่างไม่มีที่ติ งดงามอ่อนช้อย ซึ่งแม้แต่ผู้ที่ไม่ค่อยเข้าใจด้านการแสดงเต้นรำก็ยังอดไม่ได้ที่จะต้องตกอยู่ในภวังค์แห่งความเจ็บปวดอันแสนงดงามนี้เสียไม่ได้ ไม่เพียงเท่านี้ เฉียวเจิ้นอวี่ยังได้ไปเต้นแสดงโชว์ผลงานยังต่างประเทศ ไปร่วมทัวร์คอนเสิร์ตถึงประเทศอิตาลีกับทางสถาบันนาฏศิลป์อีกด้วย แล้วเขายังได้รับรางวัลชนะเลิศ จากผลงานการแสดงชุด《长夜行》 «ท่องไปในราตรีที่แสนยาวนาน» ในการประกวดแข่งขันการเต้นรำสร้างสรรค์ระดับมืออาชีพและมือสมัครเล่นกรุงปักกิ่ง ครั้งที่ 6

###### การเต้นรำที่ทำให้การแสดงนั้นโดดเด่น
ในปี 2000 เฉียวเจิ้นอวี่ในวัย 22 ปี ได้ร่วมงานแสดงกับ หงจินเป่า ฝานเส้าหวง ในภาพยนตร์เรื่องแรกของเขาเรื่อง 《龙腾虎跃》«มังกรสะท้านฟ้า พยัคฆ์สะท้านภพ» ที่ในเรื่องนี้เขารับบทเป็นเฉียวเจิ้นอวี่ลูกชายของเฉียวสง เป็นบทบาทแรกที่ตั้งชื่อตามตัวของเขาเอง และนั่นก็เป็นจุดเริ่มต้นของการเข้าสู่วงการบันเทิงของเขาอย่างเป็นทางการ ในปีเดียวกันนั้น  เขาได้มาร่วมแสดงในซีรี่ย์แนวพีเรียดกับนักแสดงหญิงหวงอี้เรื่อง «ราชบุตรเขยกำมะลอ» ซึ่งในซีรี่ย์นี้เขารับบทเป็น นายน้อยตงฟางเซิ่ง นี่ถือว่าเป็นผลงานซีรี่ย์เรื่องแรกของเฉียวเจิ้นอวี่เลยก็ว่าได้ แม้ว่าจะเริ่มจากการเรียนศาสตร์ด้านนาฏศิลป์ สำหรับเฉียวเจิ้นอวี่ที่ไม่ได้รับฝึกฝนด้านการแสดงมาอย่างมืออาชีพ แต่ด้วยกับการเติบโตมากับโรงละครตั้งแต่เด็ก เคยเข้าร่วมการแสดงเต้นรำมาแล้วมากมายหลายเวที ทักษะการแสดงที่ไหลลื่นดั่งปลาได้น้ำ บวกกับหน้าตาที่หล่อเหลา แม้จะแสดงได้ไม่ค่อยเก่ง แค่ไปยืนตรงไหนก็พาให้ที่ตรงนั้นกลายเป็นที่ที่บรรยากาศงามตาขึ้นมาทันตาเห็น 

เขาเป็นนักแสดงที่เล่นได้สมบทบาท ได้ร่วมงานกันกับ ซู๋ว์ลู่ เซี่ยอวี่ เหลียงเสี่ยวปิง ในซีรี่ย์พีเรียดแนวบู๊ «กระบี่สะท้านยุทธจักร» ซึ่งตัวเขานั้นรับบทเป็นซู่ว์ซานหยวน พระเอกหนุ่มผู้เปี่ยมด้วยความฉลาดและพรสวรรค์ ผู้มีจิตใจดี ต่อมาเขาได้มีโอกาสร่วมงานกับลู่อี้ เหมยถิง และตงต้าเหว่ย ในซีรี่ย์สมัยใหม่แนวรักโรแมนติกเรื่อง «จุดนัดใจพิพิธภัณฑ์สัตว์น้ำที่รัก» เข้าวงการได้ไม่ถึงสามปี เฉียวเจิ้นอวี่ก็ได้เสียงตอบรับครั้งแรกจากทั้งในวงการภาพยนตร์และโทรทัศน์กับ “บทบาทอันโดดเด่น” นั่นคือซีรี่ย์เรื่อง «เทพธิดามังกรหิมะ» โอวหยางหมิงยื่อชายหนุ่มรูปร่างผอมเพรียว ผู้ที่มีทักษะและความรู้ทางการแพทย์ที่ยอดเยี่ยม ใครต่างก็เรียกเขาว่าพระรอง “ไซ่หัวถัว” ในปีที่โอวหยางหมิงยื่อรูปงามเป็นที่โด่งดัง จนกลายเป็นดั่ง “แสงแห่งจันทรา” ส่องสว่างในใจของใครหลายๆคน ที่ถึงแม้เวลาจะผ่านมากว่ายี่สิบปี ก็ถือว่ายากที่หาใครเทียบด้วยถึงแม้ว่าปัจจุบันในวงการจะเต็มไปด้วยดาราหนุ่มหล่อหน้าใหม่ก็ตาม หลังจากที่ “โอวหยางหมิงยื่อ”ดังเป็นพลุแตก งานในวงการของเฉียวเจิ้นอวี่ก็ค่อยๆมากขึ้นเรื่อย ๆ ทั้งยังเคยได้ร่วมงานกับนักแสดงอย่าง ต่งเจี๋ย เฉินคุน หลิวอี้เฟย ในซีรี่ย์เรื่อง «บ้านตะกูลจิน»  ศิลปินรับเชิญที่รับบทเป็นหนิงหาว แฟนหนุ่มของลูกสาวคนที่หกแห่งบ้านตระกูลจินคุณหนูจินรุ่นจือ หลังจากนั้นเขาก็ได้เล่นเป็นตัวละครเอกของซีรี่ย์เรื่อง ฤทธิ์ดาบสุริยามหากาฬ,จอมใจจอมยุทธ์ ตำนานอักษรกระบี่ «นิยายกิมย้ง» ซึ่งเป็นซีรี่ย์แนวพีเรียดชุดโบราณที่ได้รับกระแสมียอดผู้เข้าชมอย่างล้นหลาม ซึ่งตัวของเฉียวเจิ้นอวี่นั้นก็ได้รับเสียงชื่นชมและเรทความนิยมที่พุ่งสูงขึ้น จนผู้ชมต่างก็ยกย่องเขาให้เป็นชายหนุ่มรูปงามชุดโบราณ ที่ถือได้ว่าเป็นหนี่งใน “สี่หนุ่มรูปงามจุฑาเทพ”

###### เป็นตัวของตัวเอง ต้อนรับความรักที่จริงใจ
ยังมีอีกสิ่งหนึ่งที่เป็นสิ่งอันมีค่าอย่างมากสำหรับเฉียวเจิ้นอวี่ นั่นก็คือตัวเขานั้นค่อนข้างที่จะรักและเคารพในชื่อเสียงของเขาอย่างมาก เขากลับไม่เคยหลงไปกับความโด่งดังของเขาแม้แต่น้อย วางตัวความเสมอต้นเสมอปลาย รู้อยู่เสมอว่าเขานั้นต้องทำอะไร และอะไรที่ไม่ควรทำ ในฐานะที่เป็นผู้ที่มีความสามารถด้านการเต้นและนาฏศิลป์ ที่ต้องตั้งใจมุ่งมั่นเต้นให้ดี ให้คนดูได้ชื่นชมผลงาน เป็นนักแสดงก็เช่นกัน ด้วยรูปร่างหน้าตาที่หล่อเหลาของเขา ทั้งชื่อเสียงความโด่งดัง มีผู้คนติดตามผลงาน ทั้งยังมีคนพูดถึงฝีมือด้านงานแสดง แน่นอนที่จะต้องมีคนคอยจับจ้องที่จะจับผิดถึงนิสัยหรือปัญหาด้านความสัมพันธ์ของเขาเป็นแน่ ที่นำไปสู่ประเด็นข่าวลือต่างๆ    ในตอนแรกตัวเขาเองก็รู้สึกแพนิคกับสิ่งที่เกิดขึ้น แต่ด้วยบุคลิกใจเย็นมาดนิ่งของเขา ไม่ชอบความหวือหวาวุ่นวายและจัดการทุกอย่างอย่างใจเย็น แต่ในขณะเดียวกันก็ทุ่มเทให้กับการทำงานและผลงาน ฝึกฝนทักษะการแสดง อยู่ให้ห่างจากความยั่วยุ พิสูจน์ตัวเองด้วยผลงานของเขาให้เป็นที่ประจักษ์ 

หลังจากปี 2012 เป็นต้นมา ตัวเขาก็เริ่มที่จะมีชื่อเสียงขึ้นมาเรื่อย ๆ ทั้งยังมีผลงานซีรี่ย์ให้น่าติดตามอีกมากมาย อาทิ «สายใยด้วยรัก»  «เล่ห์ดอกไม้ไฟ» «พลิกตำนานโปเยโปโลเย ภาค2» «อภินิหารรัก จิ้งจอกขาว» ที่ต่างก็ได้รับเสียงชื่นชมและความชื่นชอบจากผู้ชมอย่างล้นหลาม 

ปี 2014 จากซีรี่ย์เรื่อง «มหัศจรรย์กระบี่จ้าวพิภพ» ในบทบาทโอวหยางเส้ากงที่กลับมาเป็นกระแสความนิยมนั้นพุ่งสูงอีกครั้ง ขณะเดียวกัน เรื่องของหัวใจก็ได้เข้ามาทักทายตัวเขาเองด้วยเช่นกัน

ปี 2013 ในตอนที่เฉียวเจิ้นอวี่นั้นได้ร่วมงานกันกับหวังเชี่ยนอีในซีรี่ย์เรื่อง «สายใยด้วยรัก» ด้วยความใกล้ชิดสนิสนมกันทั้งเฉียวเจิ้นอวี่และตัวของเธอเอง ซึ่งในซีรี่ย์เขาทั้งสองนั้นเล่นเป็นคู่สามีภรรยากัน ที่ต้องทำให้ทุกคนนั้นแปลกใจนั่นก็คือเขาทั้งคู่นั้นแสดงความเป็นคู่รักกันได้อย่างสมบทบาท ที่โดยเฉพาะอย่างยิ่งในช่วงที่ต้องตั้งครรภ์และฉากการคลอดลูก  มีคนบอกไว้ว่าเฉียวเจิ้นอวี่มีความสามารถสูงจนน่าทึ่ง ที่สามารถจัดการเรื่องทุกอย่างในชีวิตได้หมดเพียงชั่วพริบตา แต่ถ้าจะมองในมุมของเฉียวเจิ้นอวี่เองแล้ว มันช่างไม่ใช่เรื่องที่เสกขึ้นได้ในบัดดล แต่ทุกสิ่งล้วนเป็นไปตามที่ควรจะเป็น ก่อนที่เขาจะอายุ 35 เขานั้นโฟกัสไปที่งานด้านการเต้นและการถ่ายละคร พอหลังจากอายุ 35 ปีไปแล้วก็ยังคงเป็นเช่นนั้น แต่พอดีที่ว่าตอนที่อายุ 35 เขานั้นได้พบกับคนที่ใช่ แล้วก็ตกลงใจแต่งงานใช้ชีวิตมีลูกน้อยด้วยกันทั้งหมดล้วนเป็นสิ่งที่ควรเกิดขึ้นตามธรรมชาติของมัน 

หวังเชี่ยนอีอายุน้อยกว่าเฉียวเจิ้นอวี่ถึงแปดปี ซึ่งเคยมีผลงานก่อนหน้าอาทิเรื่อง《国防生》 «รั้วของชาติ» ,》、《借问英雄何处》 «ขอถามถึงฮีโร่ว่าเขาอยู่ไหน» และยังเป็นศิลปินนักแสดงที่มีชื่อเสียงระดับแนวหน้าอีกด้วย 

ตอนที่ร่วมแสดงซีรี่ย์เรื่อง «สายใยด้วยรัก» ตัวเธอเองได้เล่นเป็นภรรยาของเขาที่ชื่อ เถียนมี่ สาวสวยผู้เย่อหยิ่งจอมบงการ เป็นภรรยาที่ทำตัวได้แย่ เห็นแก่ตัว แล้วหลังจากที่เขาทั้งคู่นั้นได้ประกาศคบกันอย่างเป็นทางการ คุณป้าของเฉียวเจิ้นอวี่ยังถึงกับต้องโทรมาถามเขาเองเลยว่า : “ภรรยาของเฉียวเจิ้นอวี่จะไม่ทำตัวเป็นคนอย่างนั้นใช่ไหม?” เฉียวเจิ้นอวี่มักจะพูดและยิ้มไปด้วยว่า : “คุณก็ดูและอินกับซีรี่ย์มากไปแล้วล่ะ มันคงไม่ใช่อย่างนั้นแน่นอน เชี่ยนอีเป็นผู้หญิงที่มีความกตัญญู เป็นคนที่อยู่ใกล้แล้วสบายใจ แล้วเธอยังทำกับข้าวเก่งอีกด้วยนะ” บางทีความเป็นจริงทั้งในจอและนอกจอมันก็อาจจะมีอะไรที่แตกต่างกัน เป็นสิ่งที่ทำให้พวกเขานั้นดึงดูดความสนใจซึ่งกันและกัน จนเกิดเป็นความรักของชายหนุ่มหญิงสาว  ซึ่งด้านความรักของเฉียวเจิ้นอวี่ก่อนหน้าช่างว่างเปล่า ค่อนข้างที่จะหวงแหนชีวิตความเป็นส่วนตัวเป็นอย่างมาก และหลังจากที่เขาได้มาพบกันหวังเชี่ยนอีเขาจึงตัดสินใจที่จะประกาศให้ทุกคนรู้อย่างเป็นทางการ เพราะว่าก่อนหน้านี้เขาเคยพูดไว้ว่าตัวเขาเองไม่ชอบที่จะต้องมานั่งพูดถึงเรื่องชีวิตตัวเอง แต่เขาก็พูดมันแค่ครั้งเดียวเท่านั้น และเขาก็ยังเคยรับปากแฟนคลับไว้ด้วยว่า ถ้าหากว่าเขามีครอบครัวแล้วจะบอกให้กับทุกคนรู้แน่นอน เฉียวเจิ้นอวี่บอกว่า “ปี 2013 เป็นปีที่ผมนั้นโชคดีและมีความสุขมาก” อยากจะทำงานร่วมกันกับผู้กำกับจ้าวเป่ากังก็ได้ร่วมงานกัน ทั้งยังมีครอบครัวและลูกน้อยอันเป็นที่รักอยู่พร้อมหน้า” แล้วเขาก็อดถอนใจ “เป็นเพราะสิ่งศักดิ์สิทธิ์คุ้มครองผม”

###### สมาชิกสี่คนในครอบครัวเฉียวเจิ้นอวี่
ความจริงอาจจะไม่ใช่สิ่งศักดิ์สิทธิ์ที่คุ้มครองอยู่ก็ได้ แต่เป็นเพราะตัวเขาวางตัวดีและเป็นคนที่ดูอบอุ่นมาโดยตลอด มันก็คู่ควรแล้ว หลังจากที่เขานั้นแต่งงานกับหวังเชี่ยนอี งานบนเส้นทางนักแสดงของเฉียวเจิ้นอวี่ก็มีเรทติ้งพุ่งสูงดังเปรี้ยงปร้าง ปี 2015 ซีรี่ย์ที่เขารับบทเป็นนักแสดงนำ จากเรื่อง  «เคว้งคว้าง» , «เมืองนางฟ้า» , «ตำนานสุดอภินิหารเหลียวไจ» ซึ่งทั้งหมดนี้ต่างก็ได้รับความนิยมและสนใจจากสถานีโทรทัศน์ช่องหลัก และจากในซีรี่ย์เรื่อง «เพลงพิณรักข้ามภพ» ที่ถึงแม้บทบาทของเขาจะไม่ใช่ตัวหลัก แต่ฝีมือด้านการแสดงนั้นยอดเยี่ยมและเป็นที่น่าจับตามองเป็นอย่างมาก ใคร ๆ อาจจะพูดว่าชีวิตด้านการทำงานของเฉียวเจิ้นอวี่นั้นวิกฤต ถึงเวลาขาลงแล้วตั้งแต่ที่เขานั้นแต่งงาน แต่มันกลับไม่เป็นเช่นนั้น แทนที่งานของเขาก็ถึงเวลาขาลง แต่ดูเหมือนตัวเขานั้นพยายามลดเวลางานลงเพื่อที่จะใช้เวลาอยู่กับครอบครัวและลูก ๆ ให้มากขึ้น ซึ่งตัวเขานั้นเคยพูดไว้ตอนก่อนแต่งงานว่า ตัวและหัวใจมุ่งมั่นและทุ่มให้กับงาน และการถ่ายละครเพียงเท่านั้น  แต่หลังจากที่ได้เป็นพ่อคน ด้วยความรับผิดชอบที่มากขึ้น บนเส้นขนานของความรับผิดชอบต่องานและชีวิตครอบครัว และต้องทุ่มเทเสียสละเป็นอย่างมาก แต่ระหว่างชีวิตครอบครัวและด้านการทำงาน ตัวเขานั้นให้ความสำคัญกับคำว่าครอบครัวเป็นอันดับแรก โดยเฉพาะอย่างยิ่งที่หลังจากที่เขาได้ให้กำเนิดลูกสาวคนเล็ก เขาซึ่งไม่อยากที่จะละจากช่วงเวลาแห่งการเติบโตของลูกเขาทั้งสอง ขอแค่ได้มีเวลาว่างก็จะรีบจองตั๋วนั่งเครื่องบินกลับบ้านไปทันที  พอมาเปิดเว่ยป๋อของเขาดู นอกจากเรื่องงานแล้ว ก็จะมีแต่บันทึกทุกความทรงจำของครอบครัวลงในนั้น ความรักที่เขานั้นมีต่อหวังเชี่ยนอีนั้นไม่มีอะไรที่โรแมนติกพิเศษมากมาย และไม่มีอะไรที่ต้องพยายามสร้างภาพ แต่กลับเต็มไปด้วยความสัตย์ซื่อ จริงใจและอบอุ่นเป็นกันเอง 

เพื่อที่จะได้ดูแลครอบครัวให้ดียิ่งขึ้นไปอีก ทั้งยังเป็นการสนับสนุนและให้กำลังใจสามีในการทำงาน หวังเชี่ยนอีแทบจะไม่รับงานเลยหลังจากที่ตัวเธอนั้นได้ให้กำเนิดลูกคนที่สอง ซึ่งเป็นสิ่งที่เฉียวเจิ้นอวี่นั้นจดจำใส่ใจหัวใจไว้อยู่เสมอ ซึ่งตัวเขาเองก็พยายามลดจังหวะในการทำงานให้ช้าลง วางแผนอย่างรอบคอบสมเหตุสมผล จัดสรรช่วงเวลาที่จะได้อยู่เคียงข้างพวกเขาให้มากขึ้น การอยู่เคียงข้างนั้นเป็นเสมือนการสารภาพรักที่จริงใจและยั่งยืนที่สุด ที่ถึงแม้ความรักของเฉียวเจิ้นอวี่ที่มีต่อหวังเชี่ยนอีจะไม่ได้หวือหวาและโรแมนติกอะไรมากนัก แต่ทว่าเขาจะไม่เคยพลาดในทุกช่วงเวลาและวันสำคัญเลย เมื่อเธอให้กำเนิดลูกน้อย เขาผู้คอยเข้าไปในห้องคลอดด้วยกันกับเธอ คอยจับมือเธอไว้ คอยเคียงข้างและให้กำลังใจ “แม่ผู้ยิ่งใหญ่” ในขณะเดียวกันก็เพิ่มความรักและทนุถนอมตัวของเธอเป็นทวีคูณ เฉียวเจิ้นอวี่เคยสารภาพและพูดแสดงความรักที่มีต่อหวังเชี่ยนอี เขาบอกว่า : ขอบคุณที่ชีวิตของผมนั้นมีคุณเดินเข้ามา ในสายตาของผมคุณคือคนที่สวยที่สุด เข้มแข็งที่สุด ดีที่สุด แล้วก็ขอบคุณที่คุณนั้นให้โอกาสผมได้ให้คำมั่นสัญญา ให้ผมได้จับมือของพวกคุณไว้ให้แน่น ๆ แล้วได้สัมผัสถึงสิ่งที่เรียกว่าความสุขของพวกเรา ใช้ชีวิตอย่างแข็งแรงสดใส จนวันนี้พวกเขาได้แต่งงานและใช้ชีวิตร่วมกันมาตลอด 12 ปีแล้ว มีลูกสาวลูกชายด้วยกันถึงสองคน ความรักของเขานั้นที่มีต่อเธออันเป็นที่รักยังคงหวานชื่นไม่แปรเปลี่ยน แม้ว่าคนอื่นจะพูดว่างานของเขาในวงการไม่เหมือนแต่ก่อน แต่เขากลับคิดว่าในปัจจุบันตอนนี้คือสิ่งที่เรียกว่าเป็นความสุขที่สุดของชีวิตแล้ว

เพราะว่าเขารู้ดีว่าความสุขของผู้ชายคนหนึ่งไม่ใช่แค่การมีเงินมากมายมหาศาล แล้วก็คงไม่ใช่กับการมีบ้านหลังใหญ่ แต่กลับเป็นการที่เขาโชคดีที่ได้แต่งงานกับศรีภรรยาที่น่ารัก แล้วได้ใช้ชีวิตร่วมกันในบั้นปลายชีวิต ซึ่งก็เหมือนกับคำพูดของ โยฮัน ว็อล์ฟกัง ฟ็อนเกอเทอ นักแต่งนวนิยายชาวเยอรมันที่ว่า : “คนที่สามารถพบเจอกับความสงบสุขอิ่มเอมใจเมื่อได้อยู่กับครอบครัว นั่นคือคนที่มีความสุขที่สุด” เพราะเขาคือความสุข พวกเขาต่างก็เป็นความสุขของกันและกัน

## ความสำเร็จ

#### ปี 1999

* รางวัลผลงาน《ท่องไปในราตรีอันแสนยาวนาน》ได้รับรางวัลรองชนะเลิศอันดับ 1 ในการแข่งขันสร้างสรรค์และการแสดงของทีมนักเต้นมือสมัครเล่นเมืองปักกิ่ง ครั้งที่ 6
* รางวัลชนะเลิศทีมการแข่งขันสร้างสรรค์และการแสดงของทีมนักเต้นมือสมัครเล่นเมืองปักกิ่ง ครั้งที่ 6

#### ปี 2003

* รางวัลผู้นำแฟชั่นคนใหม่แฟชั่นจาก Cosmo Girl (ประเทศจีน)

#### ปี 2006
* รางวัลสุภาพบุรุษผู้ชื่นชอบหลงไหลในแฟชั่นจาก Kappa
* รางวัลนักแสดงภาพยนตร์และละครโทรทัศน์หน้าใหม่จากจินหนานฟาง(แสงทองแดนใต้)

#### ปี 2013
* รางวัลนายแบบแฟชั่นลุคสุดสปอร์ต
* รางวัลซุปตาร์ยอดนิยม

#### ปี 2014
* รางวัลนักแสดงนำชายยอดเยี่ยม จากซีรีย์เรื่อง 烽火佳人/เล่ห์ดอกไม้ไฟ ในงาน Shanghai TV Festival ครั้งที่ 20
* รางวัลนักแสดงนำชายยอดเยี่ยม จากซีรีย์เรื่อง 老有所依/สายใยด้วยรัก ในงาน โทรทัศน์อินทรีทองคำ ครั้งที่ 10

#### ปี 2015
* รางวัลคลื่นลูกใหม่ยอดนิยมแห่งปี ในงาน Weibo Awards Ceremony
* ศิลปินอันเป็นที่รักแห่งปี
* ศิลปินชายผู้ทุบสถิติแห่งปี

#### ปี 2025

* รางวัลบุคคลผู้ทรงอิทธิพลด้านวัฒนธรรมเว่ยป๋อแห่งปี : นักแสดงผู้เป็นแรงผลักดันด้านวัฒนธรรมจากภาพยนตร์และละครโทรทัศน์ จาก

Weibo Culture Night 2025

## กิจกรรมการกุศล

#### ปี 2007

* บริจาคให้กองทุนเพื่อเด็กแห่งสหประชาชาติ (UNICEF)

#### ปี 2008

* ร่วมโครงการ “กำแพงเมืองจีนใหม่” ลงพื้นที่เขตประสบภัยแผ่นดินไหวเพื่อช่วยงานด้านการศึกษา ร่วมเซ็นสัญญาเป็นทูตองค์กรอนุรักษ์

สัตว์ป่าจีน และบริจาคเงินทุนช่วยหมีแพนด้าที่เมืองโว่หลง

#### ปี 2009

* ร่วมงานกาล่าการกุศลกับ “มูลนิธิเยียนหรานแองเจิ้ล” (ตั้งโดยหลี่ย่าผิง และหวังเฟย)

#### ปี 2010

* เดินทางเข้าเขตที่ราบสูงกุ้ยหยางเพื่อร่วมระดมทุนช่วยเหลือเด็กยากไร้และขาดแคลนทุนทรัพย์

#### ปี 2012

* ร่วมประมูลการกุศลกับเหล่าศิลปินดาราFashion BA

#### ปี 2013

* เปิดช่องร่วมช่วยเหลืองานการกุศล “กองทุนด้วยรักจากเฉียวเจิ้นอวี่” ภายใต้มูลนิธิช่วยบรรเทาความยากจนแห่งประเทศจีน เข้าร่วมกิจกรรม      

“ศิลปินรวมพลัง ร่วมส่งต่อความรักที่งดงาม”

#### ปี 2014

* ภาพยนตร์เรื่อง 《คนรักดอกไม้ไฟ》 ได้รับรางวัล “ภาพยนตร์การกุศลยอดเยี่ยม”

* ทำหน้าที่ทูตองค์กรอนุรักษ์สัตว์ป่าจีน

* ร่วมจำหน่ายของการกุศลในงาน “Green Lady”

* ร่วมกิจกรรม “ฉันผู้คือดวงตาของคุณ” เนื่องในวันช่วยเหลือผู้พิการทางสายตานานาชาติ ที่เมืองเซินเจิ้น

#### ปี 2015

* ได้รับแต่งตั้งเป็น “ทูตโครงการแห่งความหวัง” จากมูลนิธิพัฒนาเยาวชนจีน

#### ปี 2016

* ร่วมบริจาคอาหารช่วยแมวจรและร่วมสนับสนุน “โครงการล้านป่า” จัดตั้งโครงการ “ป่าแห่งรักเฉียวเจิ้นอวี่ 1314”

จัดสร้าง “ห้องสมุดด้วยรักเฉียวเจิ้นอวี่”

#### ปี 2017

* ร่วมช่วยเหลือเด็กบกพร่องทางการได้ยินในกิจกรรมคริสต์มาส Owhat

* วันการกุศล 99  “โครงการฟื้นฟูขอบทะเลทรายเถิงเกอร์” จัดตั้งโครงการ “ป่าแห่งรักเฉียวเจิ้นอวี่ 1303

* ร่วมส่งมอบความอบอุ่นให้กับเด็กๆ ใน “บ้านแห่งความหวัง

* ร่วมบริจาค “ห้องกิจกรรมแห่งความรักเฉียวเจิ้นอวี่” และ “โรงอาหารซุ่นซิน”

* โครงการผู้หญิงสู้ ๆ

* มูลนิธิปกป้องเด็กและสตรีโซวหู

* ร่วมบริจาครองเท้าให้แก่ครูและผู้ปกครองเด็กหูหนวกในวันขอบคุณพระเจ้า

* ร่วมช่วยเหลือสตรีและเด็กยากจนยากไร้ในชนบท

* โครงการ ฉันจะไปโรงเรียนด้วยรักหนึ่งกิโลเมตร

* โครงการกล่องรองเท้า : ส่งความรักถึงเด็กชนบท

* มูลนิธิหมี่กงอี้ | เปิดประตูรักสุขภาพ

* มูลนิธิหมี่กงอี้ | สร้างห้องสมุดในบ้านเกิด

* ร่วมบริจาคเงินช่วยผู้ประสบฉุกเฉินเหตุภัยแผ่นดินไหวในเมืองจิ่วไจ้โกว

#### ปี 2018

* ร่วมกิจกรรมการกุศล 《เราร่วมกันเดินหน้า》 โดยไม่รับค่าตัว

#### ปี 2019

* งานการกุศล  “美丽同行”公益盛典 “Beauty Journey”  ส่งเสริมคุณภาพชีวิตผู้พิการ ทำให้ผู้คนหันมาสนใจคนพิการมากขึ้น

#### ปี 2023

* สมาชิกกรรมการสภาเมืองกุ้ยหลิน CPPCC

## ประวัติก่อนเข้าวงการ
ปี 1991 อายุ 13 ปี เฉียวเจิ้นอวี่ ด้วยความที่ฉายแววแต่เด็ก คุณแม่เลยส่งเข้าเรียนเต้น ปี 1997 เข้าศึกษาต่อที่มหาวิทยาลัยนาฏศิลป์ปักกิ่งสาขานาฏศิลป์จีนคลาสสิค ปี 1999 ได้เข้าร่วมการแสดงนาฏศิลป์จีนโบราณในงานเลี้ยง การแสดงชุด «ความฝันในหอแดง ตอน วิญาณบุปผา» รับบทเป็น เจี่ยเป่าอวี้ และในปีเดียวกันนั้นได้เข้าร่วมแข่งขันประเภททีม และได้รับรางวัลชนะเลิศ การแข่งขันออกแบบการเต้นโดยผู้เชี่ยวชาญ ณ กรุงปักกิ่งครั้งที่ 6 ในการแสดงชุด «ท่องไปในราตรีที่แสนยาวนาน» และได้ร่วมออกสัญจรงานแสดงกับทางวิทยาลัยในอิตาลี นอกจากในซิซิเลียแล้วยังตระเวนไปยังเมืองใหญ่ และเป็นครั้งแรกที่สร้างความโด่งดังทุกเวที เมื่อจบการแสดงบนใบหน้าของเฉียวเจิ้นอวี่นั้นเต็มไปด้วยรอยลิปสติกจากเหล่าบรรดาสาวๆ

เฉียวเจิ้นอวี่ เป็นคนกวางสีจากเมืองกุ้ยหลิน ในความเข้าใจของทุกคน คนกวางสีมักจะมีความพิเศษเอกลักษณ์ด้านสำเนียงการพูดที่ไม่เหมือนใคร แต่เฉียวเจิ้นอวี่ภาษาจีนกลางสำเนียงปักกิ่งชัดมากๆ สำเนียงที่เคยได้ฟังกลับฟังไม่ออกว่าเขาเป็นคนที่ไหน เขาเป็นคนที่เกิดและเติบโตในครอบครัวที่แสนธรรมดาคนหนึ่ง ด้วยนิสัยที่เป็นคนร่าเริง สนุกสนานเฮฮาตั้งแต่เด็ก แม้ว่าในสายตาผู้ใหญ่เขาจะดูเป็นเด็กที่ค่อนข้างดื้อซุกซนมากก็ตาม

เพื่อเป็นการทดสอบใจของเฉียวเจิ้นอวี่อย่างจริงจัง ประกอบกับเพื่อหวังที่ว่าเมื่อเขาเติบโตขึ้นจะได้มีทักษะและความสามารถติดตัว ตอนเขาอายุ13 พ่อแม่ได้ส่งเขาไปเรียนด้านการเต้นที่วิทยาลัยศิลปศาสตร์กวางสี (ปัจจุบันเป็นมหาวิทยาลัยศิลปะกวางสี) Guangxi Arts University

หลังจากที่ได้เข้ามาศึกษาที่วิทยาลัยศิลปศาสตร์กวางสี ด้วยอาศัยทั้งความสามารถและพรสวรรค์ เฉียวเจิ้นอวี่เพียงไม่นานก็เรียนรู้ทักษะพื้นฐานด้านการเต้นรำอย่างจริงจัง จนกลายเป็นตัวเต็งของเพื่อนนักเรียนรุ่นเดียวกัน สองปีผ่านไปกับความทุ่มเทและตั้งใจด้านการเรียน เฉียวเจิ้นอวี่ได้ใช้ความโดดเด่นด้านผลการเรียนเมื่อจบการศึกษาจากวิทยาลัยศิลปศาสตร์กวางสี แล้วได้สอบเข้าศึกษาต่อที่มหาวิทยาลัยนาฏศิลป์ปักกิ่ง เพื่อศึกษาศาสตร์ด้านนาฏศิลป์ขั้นสูง

เขาเรียนอยู่ที่มหาวิทยาลัยในคณะนาฏศิลป์คลาสิค เพื่อสั่งสมประสบการณ์งานเวที เฉียวเจิ้นอวี่ ในขณะที่เรียนอยู่ที่มหาวิทยาลัยก็ได้เข้าร่วมการแข่งขันด้านการเต้นต่างๆ มากมาย และในระหว่างที่เข้าร่วมการแข่งขันนักเต้นมืออาชีพและนักเต้นมือสมัครเล่นกรุงปักกิ่งครั้งที่ 6 เขาได้ใช้ทีมมือโปรร่วมการร่ายรำชุด «ค่ำคืนที่แสนยาวนาน» จนสามารถคว้ารางวัลชนะเลิศมาครอง!

หลังจากที่จบการศึกษาจากมหาวิทยาลัยนาฏศิลป์ปักกิ่ง ด้วยทักษะด้านการเต้นเอาจริงจังของเฉียวเจิ้นอวี่จึงได้รับคัดเลือกส่งตัวไปทำงานยังวิทยาลัยนาฏศิลป์การละครและโอเปร่าแห่งประเทศจีน จนกลายเป็นผู้มีความชำนาญการด้านการเต้นรำ แม้ว่าจะใช้เวลาในการทำงานอยู่ที่วิทยาลัยนาฏศิลป์การละครและโอเปร่าแห่งประเทศจีนเพียงไม่นาน แต่เฉียวเจิ้นอวี่ก็ได้เข้าร่วมการแสดงเวทีใหญ่ๆอยู่ไม่น้อยรวมถึงการแสดงในงานราตรีอีกด้วย และทุกครั้งที่ขึ้นแสดงก็มักประทับตราตรึงในใจผู้ชมอยู่เสมอ

ปี 1999 เข้าร่วมงานของกระทรวงวัฒนธรรม «มหกรรมดนตรีและนาฏศิลป์แห่งสหัสวรรษ-งานกาล่าสิบผลงานศิลป์ด้านบทเพลงและนาฏศิลป์แห่งแผ่นดินจีน» ซึ่งเขาก็แสดงได้อย่างโดดเด่น «ก่วงหลินซ่าน» ด้วยทักษะการร่ายรำชั้นสูง ฝีมือเหนือชั้น และการแสดงชุดนี้ของเขาก็ได้กลายเป็นสุดยอดไฮไลท์ผลงานแห่งงานเลี้ยงยามค่ำคืน ซึ่งได้รับรางวัล “สุดยอดผลงานยอดเยี่ยม” จากทางกระทรวงวัฒนธรรมอีกด้วย!

เป็นช่วงปีแรกที่เส้นทางด้านการร่ายรำของเขานั้นพัฒนาไปอย่างก้าวกระโดด ถือได้ว่าเป็นดาวดวงใหม่รุ่งพุ่งแรงแห่งวงการเลยก็ว่าได้ ไม่ว่าจะเป็นเสียงเพื่อนๆ ร่วมวงการหรือจะเป็นด้านผู้ชม

ใครจะคิดล่ะว่า หลังจากทั้งสามารถและฝีมือของเขาโดดเด่นเป็นที่ประจักษ์ แต่กลับคิดไม่ถึงเลยว่าเขาจะกลายเป็นนักแสดงที่ก้าวเข้าสู่วงการบันเทิง ซึ่งมันนอกเหนือจากการควบคุม

## ปี 2000 ภาพยนต์เรื่องแรก
ปี 2000 เฉียวเจิ้นอวี่ในวัยอายุ 22 ปี เขาดูมาดเท่ห์สมาร์ทหน้าตาหล่อเหลา ได้ร่วมแสดงในภาพยนตร์เรื่องแรก Flying Dragon Leaping Tiger/มังกรสะท้านฟ้า พยัคฆ์สะท้านภพ ภาพยนตร์เกี่ยวกับศิลปะการต่อสู้ที่ได้รับความร่วมมือกันระหว่างบริษัทภาพยนตร์จีนและบริษัทภาพยนตร์ฮ่องกงไทจี๋ กำกับการแสดงโดย "อลันแลน" พร้อมด้วยเหล่าบรรดานักแสดงสร้างสีสันในเรื่องอย่าง หงจินเป่า,ฝานเส้าหวง, เจิ้งเพ่ย์เพ่ย์

ซึ่งในภาพยนตร์เรื่องนี้นั้น เฉียวเจิ้นอวี่และดารานักแสดงผู้โด่งดังอย่างฟางจื่อเกอได้แสดงประกบคู่พ่อลูกกัน สิ่งที่ควรค่าและจะไม่พูดถึงเลยก็ไม่ได้คือ ตัวละครที่เขานั้นแสดงในเรื่องนี้นั้นมีชื่อเดียวกันกับตัวเขาเลย ชื่อว่า “เฉียวเจิ้นอวี่” เหมือนกัน แม้ว่าเฉียวเจิ้นอวี่จะไม่ดังเป็นพลุแตกจากบทในภาพยนตร์เรื่องนี้ แต่ว่าภาพยนตร์เรื่องนี้ก็ได้ให้อะไรมากมายกับเขามากมายมหาศาล ด้วยความเป็นเอกลักษณ์เขาจึงได้ก้าวเข้าสู่วงการบันเทิงอย่างเป็นทางการ จากนักแสดงด้านนาฏศิลป์ก็ได้เปลี่ยนเส้นทางเข้าสู่ดาราภาพยนตร์อย่างเต็มตัว

หลังจากได้ก้าวเข้าสู่วงการบันเทิง ด้วยความโดดเด่นด้านรูปร่างหน้าตา จึงทำให้เส้นทางด้านวงการนี้ของเฉียวเจิ้นอวี่เป็นไปด้วยความราบรื่น แม้เพิ่งเข้าสู่วงการได้เพียงไม่กี่ปี เขาได้มีผลงานแสดงซีรี่ย์มากมายติดต่อกัน อาทิ ซีรี่ย์ « 新女驸马 : ราชบุตรเขยกำมะลอ» , «残剑震江湖 กระบี่สะท้านยุทธจักร» , «海洋馆的约会 : จุดนัดใจพิพิธภัณฑ์สัตว์น้ำที่รัก» , « 雪花女神龙 : เทพธิดามังกรหิมะ » , «金粉世家 : บ้านตระกูลจิน» , « 醉打金枝 : อลวนรักองค์หญิงจอมแก่น » , « 七剑下天山: เจ็ดกระบี่ไร้เทียมทาน »

ในซีรี่ย์เรื่อง « 雪花女神龙 : เทพธิดามังกรหิมะ » ซึ่งเขานั้นเล่นเป็นจ้าวแห่งเมืองซื่อฟาง “โอวหยางหมิงยื่อ” ด้วยบุคลิกคาแรคเตอร์ที่สง่างาม หลังจากที่ซีรี่ย์นั้นได้ออนแอร์ไปแล้วนั้น เขาก็ได้ความรัก ความชื่นชอบ และความสนใจจากเหล่าแฟนคลับ

หลังจากที่โด่งดังเป็นพลุแตก เฉียวเจิ้นอวี่ในชุดชายโบราณก็สะกดสายตาคนดูได้อย่างน่าเหลือเชื่อ เป็นการรวมตัวกันของ เหยียนอี้ควน,  ฮั่วเจี้ยนหัว, และจงฮั่นเหลียง จนถูกขนานนามว่า  天涯四美 “สี่หนุ่มรูปงามจุฑาเทพ” นำทีมหนุ่มหล่อโดยเฉียวเจิ้นอวี่

ซึ่งหลังจากที่ซีรี่ย์ « 雪花女神龙: เทพธิดามังกรหิมะ » ดังเป็นพลุแตก ซึ่งก็ถือได้ว่าเป็นช่วงเวลาที่พีคที่สุดของเฉียวเจิ้นอวี่ในวงการบันเทิงเลยก็ว่าได้

## ปี 2007 ทะยานขึ้นแบบก้าวกระโดด
ปี 2007 เส้นทางในวงการบันเทิงของเฉียวเจิ้นอวี่ก็ทะยานขึ้นแบบก้าวกระโดด ที่ทยอยนำผลงานมาให้เหล่าแฟนคลับได้ชมกันเรื่องแล้วเรื่องเล่า ซึ่งแต่ละเรื่องนั้นล้วนตีบทแตกและเป็นคาแรคเตอร์ที่ชวนให้หลายหลายคนนั้นยากจะลืมเลือน

ปี 2007 เขาได้ร่วมแสดงในซีรี่ย์กำลังภายในรักโรแมนติก « 浣花洗剑录 : ฤทธิ์ดาบสุริยามหากาฬ » เขารับบทเป็นฟางเป่าอี้ ผู้ที่ร่าเริงสดใส ฉลาดและจริงใจ ตรงไปตรงมา และหลังจากที่ซีรี่ย์นั้นได้ออนแอร์ไปนั้น ทำให้มีเรตติ้งผู้ชมทะลุยอดสูงสุดถึง 7.71%

ปี 2008 เขาได้ร่วมงานกับ แอนนี่อี้  เฝิงเส้าเฟิง ในซีรี่ย์ «锁清秋 : มรสุมรัก » และรับบทเป็น “ซูซินไห่” ในซีรี่ย์เรื่องนั้นได้กล่าวถึงเรื่องราวความเศร้าของใจสองดวง ที่ร่วมทุกข์ร่วมสุข เป็นเรื่องราวโศกนาฏกรรมความรักและความเกลียดชัง ที่สร้างความสะเทือนใจให้ใครหลายๆคนมาแล้วนับไม่ถ้วน

ซึ่งในปีเดียวกัน เขามีโอกาสได้ร่วมงานกับดารารุ่นใหญ่อย่าง เจิ้งเช่าชิว, เดอ-ไคหลิว, นิกิโจว ในซีรี่ย์เรื่อง « 书剑恩仇录 จอมใจ จอมยุทธ์ ตำนานอักษรกระบี่ : นิยายกิมย้ง » และตัวเขาเองต้องรับเล่นหนึ่งตัวละครสองคาแรคเตอร์ ทั้งรับบทเป็น “เฉินเจียลั่ว” ผู้มีนิสัยมุทะลุกล้าได้กล้าเสีย และบทบาทของ “ฝูคังอัน” ผู้มีความคิดละเอียดรอบคอบ ซึ่งเขาก็สามารถถ่ายทอดมันออกมาได้อย่างสมบูรณ์แบบ

และนอกจากนี้ เขายังได้มีผลงานอีกมากมาย อาทิ ซีรี่ย์เรื่อง «中国式相亲 : พบรักสไตล์จีน» ที่รับบทเป็น “ซูเก๋อ” ภาพยนตร์เรื่อง «孔子:ขงจื๊อ» รับบทเป็นลูกของขงจื๊อ “ขงหลี่” ซีรี่ย์เรื่อง «被遗弃的秘密 : รักซ่อนใจ» รับบทเป็น “โอวกวนฉุน” « 隋唐英雄 : มหาวีรบุรุษราชวงศ์สุย-ถัง » รับบทเป็น “ลี่เจี้ยนเฉิง” เป็นต้น

ด้วยทักษะและฝีมือด้านการแสดงอันยอดเยี่ยมของเฉียวเจิ้นอวี่ ที่ตีบทแตกในทุกบทบาทที่เขาได้เล่นมากมายนับไม่ถ้วน และทุกครั้งต่างต้องทำให้คนดูถึงกับตาลุกวาว จนได้รับเสียงสนับสนุนความรักและชื่นชอบจากผู้ชมอย่างล้นหลาม

และในระหว่างที่เขานั้นโลดแล่นในวงการบันเทิงนั้น เฉียวเจิ้นอวี่ก็มีความทรงจำช่วงหนึ่งด้านความรักของเขาที่ยากจะลืมเลือน นั่นก็คือการได้คบหาดูใจกันกับนักแสดงหญิง หวังลี่คุน

## ปี 2013 การจากลาและการเริ่มต้นครอบครัว
ปี 2013 เขาก็ได้มีผลงานใหม่มาฝากผู้ชม ในซีรีย์เรื่อง «老有所依 : สายใยด้วยรัก» ในซีรี่ย์เขาต้องรับบทเป็นคนอ่อนแอไร้ความสามารถ เป็นผู้ชายกลัวเมียที่ชอบเกาะพ่อเกาะแม่กิน ซึ่งเขาเองแสดงความสามารถให้เป็นที่ประจักรแก่สายตา ที่ไม่เพียงแต่การยอมรับชื่นชมจากผู้ชม แล้วยังนำมาซึ่งรางวัลนักแสดงนำชายยอดเยี่ยมงานประกาศรางวัลอินทรีย์ทองคำ ครั้งที่ 10 อีกด้วย

ซึ่งในปีนี้นั้น เขาก็ยังมีผลงานยอดนิยมซีรี่ย์เรื่อง «烽火佳人 : เล่ห์ดอกไม้ไฟ» ในซีรี่ย์เขารับบทเป็นชายผู้เป็นดั่งรักแรกของนางเอกสาว “โจวถิงเชิน” แม้ว่าจะไม่ใช่ตัวละครหลัก แต่หลังจากที่ซีรี่ย์นั้นได้ออนแอร์ไปแล้วนั้น ด้วยเสน่ห์และความสามารถของตัวละครที่ทำให้เขานั้นคว้ารางวัลนักแสดงนำชายยอดเยี่ยมในงานประกาศรางวัลแมกโนเลียขาวอวอร์ด ครั้งที่ 20

แม้บนเส้นทางวงการบันเทิงของเฉียวเจิ้นอวี่จะแสนราบรื่น แต่เส้นทางความสัมพันธ์ของเขากับหวังอี้คุน กลับต้องร้างรากัน ซึ่งท้ายที่สุดแล้วเขาเองก็ได้รับความสุขที่แท้จริง ที่ได้ร่วมใช้ชีวิตกับภรรยาสุดน่ารักของเขา "หวังเชี่ยนอี"

หวังเชี่ยนอีเดิมชื่อหวังจี้หง อายุน้อยกว่าเฉียวเจิ้นอวี่ 8 ปี เป็นคนหูหนาน เริ่มมีผลงานตั้งแต่ปี 2008 ผลงานด้านการแสดง อาทิ «人间烟火 : ประกายไฟแห่งโลกมนุษย์» , «走过路过莫错过:แม้เคยพลั้งพลางบนเส้นทางที่ผ่าน» , «国防生:ล้อมรักปกป้องชาติ» , «青春路上:เส้นทางวัยเยาว์» , «第一军舰:เรือรบลำแรก»

ปี 2013 ในช่วงที่เฉียวเจิ้นอวี่กำลังถ่ายทำซีรี่ย์เรื่อง «老有所依 : สายใยด้วยรัก» นั้น ได้พบกับหวังเชี่ยนอี ซึ่งในเรื่องเขาทั้งสองคนได้เล่นเป็นสามีภรรยากัน ในระหว่างการถ่ายทำดำเนินไป ทั้งในจอและนอกจอซึ่งเขาทั้งสองคนได้เล่นอย่างถึงอารมณ์ พบกันเพียงไม่นานยิ่งไปกว่านั้นจนกลายเป็นจุดที่ทำให้เขาทั้งสองเลือกใช้ชีวิตและเดินไปด้วยกัน

เดือนมิถุนายน ปี 2013 เขาและหวังเชี่ยนอีคบกันเพียงไม่ถึงสี่เดือน เฉียวเจิ้นอวี่และหวังเชี่ยนอีตัดสินใจจดทะเบียนสมรสด้วยกัน นำมาซึ่งความสุขของเขาทั้งสองคน

เดือนกันยายน ในปีเดียวกันนั้น เฉียวเจิ้นอวี่และหวังเชี่ยนอีก็ได้ให้กำเนิดลูกชายตัวน้อยน่ารัก ชื่อว่า เฉียวหงเซิง ชื่อเล่นว่า ซุ่นซุ่น

ปี 2016 เขาทั้งสองคนคู่สามีภรรยาก็ได้ให้กำเนิดลูกคนที่สอง ซึ่งในครั้งนี้เขาได้ลูกสาว ชื่อเล่นว่า ซินซิน ทั้งลูกชายลูกสาวร้อยเรียงความหมายซึ่ง “ดี” ในความหมาย

หลังจากมีลูกน้อยแล้วสองคน คุณภรรยาของเฉียวเจิ้นอวี่เพื่อที่จะให้เวลาดูแลครอบครัวจึงได้ทิ้งงานและหายหน้าไปจากวงการ ส่วนเฉียวเจิ้นอวี่นั้นยังคงโลดแล่นในวงการบันเทิงต่อไป

## ก้าวหน้าด้วยความมั่นคง
ไม่กี่ปีมานี้ เฉียวเจิ้นอวี่ได้ร่วมแสดงในผลงานทั้งซีรี่ย์และภาพยนตร์มาไม่น้อย ซึ่งในหลายหลายผลงานของเขาก็ได้รับเสียงชื่นชมและกระแสตอบรับด้วยดีมาโดยตลอด

จากซีรี่ย์ «大嫁风尚 : วิวาห์ในฝัน ฉันจัดให้» มาจนกระทั่ง «心理师 : สื่อรักนักสัมผัสจิต» มาจนกระทั่ง «大明风华 : Ming Dynasty » , «大人物 : ขาใหญ่» , «理想照耀中国:อุดมการณ์จีนส่องชาติ» , «一片冰心在玉壶 : ยุทธจักรหัวใจน้ำแข็ง» , «谢谢你医生 : สื่อหัวใจ EICU» , «破晓东 : บูรพาฟ้าสาง» , «九义人 : เก้ายอดคุณธรรมพลิกคดีแค้น» , «小日子 : วันธรรมดาที่มีเธอ» 天行健 คนกล้าล่าสมบัติ(Heroes) ,四海重明 เทพบุตรจุติมารัก(Love's Rebellion),异人之下 อัศวินพันธ์แปลก(Under One Person)轻年 วัยเยาว์(Forever Young),藏海传 ตำนานจั้งไห่(ZangHaiZhuan),暗河传 ตำนานนทีมืด (Tales of Dark River)

ด้วยอายุ กับผลงานเหล่านี้ เฉียวเจิ้นอวี่มักจะรับบทเป็นเพียงนักแสดงสมทบ รวมถึงรับบทตัวร้ายมาก็ไม่น้อย แต่ในทุกๆครั้งกับผลตอบรับด้านการแสดงของเขาต่างได้รับการยอมรับจากผู้ชมเสมอ ด้วยความรักและชื่นชอบรวมถึงการสนับสนุนของผู้ชมมากหน้าหลายตาด้วยดีเสมอมา

นอกจากจะโลดแล่นในวงการซีรี่ย์และภาพยนตร์แล้ว เมื่อไม่กี่ปีมานี้ เฉียวเจิ้นอวี่ก็ยังได้เข้าร่วมรายการวาไรตี้มาก็ไม่น้อย อาทิเช่น รายการ « Who's the Murderer »  , «ฉันเป็นนักแสดงหญิง» , « Dancing Millennium » เป็นต้น และยังได้รับการสนใจติดตามจากผู้ชมไม่น้อยเลย

สิ่งที่ยากจะหาได้คือ ในความต่างกับนักแสดงหลายๆคน ที่มาร่วมรายการวาไรตี้ มีไม่น้อยเลยที่จะมาร่วมรายการเพียงเพื่อเป็นช่องทางหารายได้ที่มากกว่า โดยที่ลืมไปว่าพวกเขาเหล่านั้นเป็นนักแสดงมีงานแสดงคืองานหลัก แต่เขาคนนี้กลับไม่เคยลืมสิ่งที่เขานั้นได้ตั้งปณิธานไว้ ตั้งใจมุ่งมั่นเสมอต้นเสมอปลายให้กับงานแสดง นี่ก็เป็นสิ่งสำคัญที่เขายึดปฏิบัติและก็ทำให้เขานั้นโลดแล่นอยู่ในวงการบันเทิงได้อย่างมั่นคง

เฉียวเจิ้นอวี่ก้าวหน้าด้วยความมั่นคงในวงการบันเทิง ถึงจะยุ่งกับงานตลอด แต่เขาคนนี้กลับไม่เคยมองข้ามการดูแลและเอาใจใส่คนในครอบครัวเลย หลังจากที่เฉียวเจิ้นอวี่ได้แต่งงานกับภรรยาที่แสนน่ารักของเขาหวังเชี่ยนอี เฉียวเจิ้นอวี่ก็ดูแลบ่มเพาะความรักและวางแผนครอบครัวของเขาด้วยหัวใจ ไม่ว่าจะยุ่งจากงานสักแค่ไหน เขาก็จะหาเวลามาอยู่เป็นเพื่อนเคียงข้างภรรยาเขาเสมอ แม้ว่าเฉียวเจิ้นอวี่จะติดงานถ่ายละครและมักจะไม่ค่อยอยู่บ้าน แต่คุณภรรยาสุดที่รักของเขากลับเข้าใจในการทำงานด้านวงการบันเทิงของเขา และยังคอยเป็นกำลังให้ นี่คือสิ่งที่หล่อเลี้ยงหัวใจของเฉียวเจิ้นอวี่ได้ชุ่มชื้นเสมอมา

ด้านการใช้ชีวิตคู่หลังสมรสของเขาทั้งสองจนถึงปัจจุบัน แต่ความรักความสัมพันธ์ของพวกเขายังคงหวานชื่นและดูแลกันไม่เคยเปลี่ยน พูดได้เลยว่า ก่อนหน้าที่จะแต่งงาน เฉียวเจิ้นอวี่ไม่คยมีข่าวเสียเสียหายหายอย่างไร หลังแต่งงานก็ยังคงไม่เคยมีเรื่องที่บั่นทอนความสัมพันธ์ชีวิตครอบครัวของเขาเลย วางตัวดีและไม่เคยสร้างข่าวฉาวในวงการมาโดยตลอด เรียกได้ว่าเป็นผู้ชายยอดสุภาพบุรุษเลยก็ว่าได้

ในวันนี้ความมั่นคงในวงการบันเทิง ชีวิตรักกับภรรยาสุดที่รัดที่ใช้ชีวิตกันด้วยความรักและความไว้เนื้อเชื่อใจ พร้อมหน้าพร้อมตาด้วยลูกชายลูกสาว เรียกได้ว่า เฉียวเจิ้นอวี่นั้นดูแลทั้งด้านการทำงานในวงการและการใช้ชีวิตจริงได้อย่างสมบูรณ์แบบ ถึงขั้นที่เรียกได้ว่าเป็นครอบครัวผู้พิชิตความสำเร็จเลยก็ว่าได้

## ผ่านคืนวันของการต่อสู้: ปรับสมดุลทั้งการทำงานและชีวิตครอบครัว
ในวันนี้ เฉียวเจิ้นอวี่กับบทบาทหน้าที่คุณพ่อ แต่ก็ยังคงโลดแล่นทำงานอยู่ในวงการบันเทิง เมื่อเขาต้องเจอกับความสงสัยหรือข้อโต้แย้ง ก็มักที่จะเลือกอดทน และเข้มแข็งเผชิญกับสิ่งเหล่านั้น เหมือนจะอยากบอกกับคนที่คอยสนับสนุนและให้กำลังใจเขาว่า : เส้นทางในชีวิตของคนเรานั้นไม่ใช่เรื่องง่าย และการต่อสู้นั้นไม่เคยหมดสิ้นลง ในครอบครัวเล็กๆ เขากับภรรยาของเขา หวังเชี่ยนอีนั้นจับมือกันเคียงบ่าเคียงไหล่ พร้อมสองลูกน้อยชายหญิง ราวกับว่าได้เจองานและครอบครัวที่ทำให้ชีวิตบาลานซ์ ที่ทำให้ได้เป็นนักแสดงยอดเยี่ยม ซึ่งเขาเองก็ไม่เคยลืมถึงความตั้งใจแรกที่ก้าวเข้าสู่โลกแห่งวงการที่กว้างใหญ่ เพื่อที่จะใช้ทุกผลงานแสดงในการตอบแทนและคืนความสุขให้กับผู้ชม   

###### การเฝ้ารอของมวลชนกับการตามหาของตัวเอง
ไม่แปลกใจเลยที่เฉียวเจิ้นอวี่จะเป็นบุคคลที่ได้รับความนิยมและสนใจจากมวลชน หลายปีมานี้ การเปลี่ยนแปลงและเติบโตขึ้นของเขาที่ทำให้ทุกคนสังเกตเห็นเขาในมุมที่แตกต่างไปจากเดิม หรือแม้แต่การที่ต้องเผชิญกันกับความไม่แน่นอนด้านความสัมพันธ์และความรู้สึก เฉียวเจิ้นอวี่เข้าใจมาตลอด ไม่ว่าจะในหรือนอกวงการต้องวางตัวอย่างไร ชีวิตเราคือผู้กำหนดมันในกำมือ ประสบการณ์ของเขานั้นได้บอกเราว่า เมื่อทุกคนยืนอยู่บนเวทีของชีวิตก็มักที่จะต้องตามหาความรุ่งโรจน์ของตัวเอง ซึ่งในระหว่างทางนั้นก็ยากที่จะไม่พบเจอกับอุปสรรค แต่ขอให้เชื่อมั่น ทุกครั้งที่ตัดสินใจเลือกแล้วเบื้องหลังมักจะตามมาด้วยการเติบโตขึ้นเสมอ

### บทสรุป
ถ้าจะให้พูดถึงเฉียวเจิ้นอวี่ ทุกช่วงจังหวะก็มักจะเจอสิ่งที่ท้าทายใหม่ๆ และการเริ่มต้นใหม่ๆ ซึ่งเขานั้น กำลังบรรจงเขียนเรื่องราวของตนเองลงไปในบทประพันธ์  ลมฝนที่ถาโถมในชีวิต ที่ท้ายที่สุดจะกลายเป็นส่วนหนึ่งในเรื่องราวในชีวิตของเขา ที่ต้องใช้ทั้งความเพียร อุตสาหะและความรักในการแสดง เดินหน้าต่อไปในเส้นทางวงการนักแสดง ไม่หยุดที่จะส่งความแปลกใหม่ให้กับคนดูและแง่คิดสอนใจ ที่ไม่ใช่แค่ความสำเร็จ แต่เป็นความเพียรพยายามในทุกๆ วัน ในใจของมวลชน เขาก็ยังคงเป็นดวงดาวสุกสกาวค้างฟ้าอยู่เสมอ

## ผลงาน

### ผลงานซีรี่ส์

### ผลงานภาพยนตร์

### ผลงานละครเวที

## เดินหน้าช่วยเหลือสังคมไม่เคยหยุดนิ่ง
เฉียวเจิ้นอวี่ ได้รับความเคารพจากทุกคนในฐานะ "ทูตสวัสดิการสาธารณะ" การเดินทางเพื่อสวัสดิการสาธารณะของเขาเริ่มต้นจาก "การเก็บขวด" ที่ดูเหมือนเรียบง่าย และค่อยๆ พัฒนาไปสู่การมีส่วนร่วมอย่างเต็มตัวในการปกป้องสิ่งแวดล้อมและดูแลกลุ่มเปราะบาง ทุกสิ่งที่เขาทำนั้นน่าชื่นชมอย่างแท้จริง

แล้วนักแสดงหนุ่มสุดหล่อจากกุ้ยหลินคนนี้สามารถสร้างการเปลี่ยนแปลงครั้งใหญ่ได้ภายในเวลาอันสั้นได้อย่างไร? ฉันเชื่อว่าทุกคนต้องให้ความสนใจกับเรื่องราวความสุขของเขากับภรรยาของเขา หวังเชี่ยนอี ช่วงเวลาที่ความรักของพวกเขาคงอยู่ตั้งแต่พบกันจนกระทั่งแต่งงานกันนั้นสั้นอย่างน่าประหลาดใจ แต่ความลึกซึ้งของความสัมพันธ์ของพวกเขาก็เห็นได้ชัด นี่คือโชคชะตาใช่ไหม? บางทีมันอาจเป็นโชคชะตาที่ทำให้พวกเขาได้พบกันที่นี่และเริ่มต้นการเดินทางครั้งใหม่ สำหรับความรักที่รวดเร็วและสมบูรณ์แบบเช่นนี้ ความเพียรพยายามและความรับผิดชอบของ เฉียวเจิ้นอวี่ เป็นสิ่งที่น่าชื่นชม

ในการทำกิจกรรมการกุศล เฉียวเจิ้นอวี่จะเน้นย้ำเสมอว่า "เริ่มต้นจากสิ่งเล็ก ๆ น้อย ๆ " ตัวอย่างเช่น เขาได้เข้าร่วมอย่างแข็งขันในการทำความสะอาดสิ่งแวดล้อม เก็บขวดเปล่าริมถนน และส่งเสริมการตระหนักรู้ด้านสิ่งแวดล้อมผ่านทางแพลตฟอร์มโซเชียล แม้ว่าการกระทำของเขาดูไม่มีนัยสำคัญ แต่ก็เป็นตัวอย่างให้กับคนจำนวนมาก และส่งเสริมให้ทุกคนเริ่มต้นด้วยสิ่งเล็กๆ น้อยๆ รอบตัวพวกเขา การเก็บขวดเพียงอย่างเดียวก็ทำให้ได้รับชัยชนะเหนือใจผู้คนที่เข้าร่วมกิจกรรมสาธารณประโยชน์นี้โดยสมัครใจมากขึ้น

ในปี 2018 เฉียวเจิ้นอวี่ ได้เข้าร่วมเทศกาลภาพยนตร์ Perfect Charity โดยมุ่งมั่นที่จะพูดเพื่อคนพิการ เขาเข้าร่วมกิจกรรมต่างๆ และแบ่งปันเรื่องราวของคนพิการที่มีความมุ่งมั่นกับผู้ฟัง ทำให้ผู้คนหันมาสนใจคนพิการมากขึ้น สำหรับผู้ประสบความสำเร็จหลายๆ คน การช่วยเหลือกลุ่มผู้ด้อยโอกาสถือเป็นเรื่องปกติ แต่ความอบอุ่นและความพากเพียรของ เฉียวเจิ้นอวี่ ทำให้การกระทำนี้เต็มไปด้วยความมีมนุษยธรรม ตั้งแต่นั้นเป็นต้นมา เขาก็ค่อยๆ กลายเป็น “บุรุษผู้ใจดี” ในภาคส่วนสวัสดิการสาธารณะ และได้รับการยกย่องจากสังคมอย่างกว้างขวาง

ต่อมาเขาได้พบปะพูดคุยกับเพื่อน ๆ หลายคนในงานการกุศล “Beauty Journey” โดยแสดงความกังวลอย่างยิ่งต่อการเติบโตของเด็ก ๆ ที่ยากจน เมื่อเห็นว่าเด็กๆ มีดวงตาที่กระหายความรู้ เฉียวเจิ้นอวี่จึงตัดสินใจสร้างอนาคตที่ดีกว่าให้กับพวกเขา การกระทำดีของเขาทำให้เกิดการถกเถียงอย่างดุเดือดในความคิดเห็นของสาธารณชน และดึงดูดคนหนุ่มสาวจำนวนมากให้บริจาคเงิน การกระทำนี้ทำให้เขาไม่เพียงแต่เป็นนักแสดงเท่านั้น แต่ยังเป็นบุคคลสาธารณะที่มีอิทธิพลอย่างมาก และกระตุ้นให้ผู้คนมากขึ้นเข้าร่วมงานสวัสดิการสาธารณะ

ที่น่ากล่าวถึงคือโครงการ "เรากำลังก้าวต่อไป" ที่ เฉียวเจิ้นอวี่ เข้าร่วมนั้นเป็นโครงการบรรเทาความยากจนอย่างมีความรับผิดชอบ เพื่อเพิ่มรายได้ให้กับครอบครัวที่ยากจนในชนบท เขาจึงลงพื้นที่ในทุ่งนา ทำงานกับชาวนา และทำเค้กข้าวเหนียวด้วยมือ ลองนึกภาพชายรูปงามผู้สวมชุดโบราณกำลังต่อสู้กับโคลน ภาพนี้ไม่เพียงแต่ตลกเท่านั้น แต่ยังสะท้อนถึงความห่วงใยและการมีส่วนสนับสนุนต่อสังคมของเขาอีกด้วย การกระทำของเขาสร้างความแตกต่างที่แปลกประหลาดกับการรับรู้ของผู้ชมจำนวนมาก แต่เป็นความแตกต่างนี้เองที่ทำให้เรื่องราวดูสมจริงและกินใจมากขึ้น

เฉียวเจิ้นอวี่ ค่อยๆ พัฒนาตัวเองจากการเริ่มจากการเก็บขวดเป็นงานรณรงค์ปกป้องสัตว์ และยังได้เป็นทูตประชาสัมพันธ์ให้กับภารกิจปกป้องสัตว์ป่าของจีนอีกด้วย ขั้นตอนต่างๆ ระหว่างทางเปรียบเสมือนวงล้อแห่งโชคชะตาที่หมุนไปเรื่อยๆ และทุกขั้นตอนล้วนดูเป็นธรรมชาติและเต็มไปด้วยความอบอุ่น แนวคิดเรื่องสวัสดิการสาธารณะที่เขาแสวงหาคือ "เริ่มต้นจากเล็กไปใหญ่" โดยเริ่มจากความพยายามเล็กๆ น้อยๆ ของแต่ละบุคคลและในที่สุดก็บรรลุถึงการผสมผสานกับความรับผิดชอบต่อสังคมที่ยิ่งใหญ่ขึ้น บนเส้นทางแห่งสวัสดิการสาธารณะแห่งนี้ เฉียวเจิ้นอวี่ไม่เพียงแค่ก้าวเดินอย่างมั่นคงเท่านั้น แต่ยังสร้างแรงบันดาลใจให้ผู้คนอีกมากมายอุทิศตนเพื่อสวัสดิการสาธารณะอีกด้วย

ความรัก อาชีพ ครอบครัว ทุกๆ ด้านที่สำคัญของชีวิต ดูเหมือนว่า เฉียวเจิ้นอวี่ จะควบคุมมันได้อย่างง่ายดาย เขาใช้ประสบการณ์ของตนเองเพื่อแสดงให้ทุกคนเห็นว่าการ "เกิดมาพร้อมกับความมั่งคั่ง" หมายถึงอะไร แม้เขาจะมาจากครอบครัวธรรมดา แต่เขาก็กลายมาเป็นดาราดังอย่างทุกวันนี้ได้ด้วยความขยันขันแข็งและความพากเพียร แต่เขาไม่เคยลืมที่จะตอบแทนสังคม ในความเป็นจริง สำหรับหลายๆ คน ทุกๆ ทางเลือกในชีวิตคือโอกาส เช่นเดียวกับเรื่องราวการแต่งงานของเขา โชคชะตาก็อยู่ในมือของพวกเขาเสมอ

เมื่อคิดถึงเรื่องราวของ เฉียวเจิ้นอวี่ เราอดไม่ได้ที่จะถามว่าการเปลี่ยนแปลงในยุคนี้เป็นผลจากการเลือกของผู้คนหรือการเผชิญหน้าที่เป็นโชคชะตา? และโชคชะตาของทุกคนก็สัมพันธ์อย่างใกล้ชิดกับความอ่อนโยนที่อยู่ในหัวใจของเขาหรือเธอ เราควรเรียนรู้จากแนวคิดของเขาที่ว่า "เริ่มต้นจากสิ่งเล็ก ๆ น้อย ๆ " และเปลี่ยนมุมมองของคุณเกี่ยวกับสวัสดิการสาธารณะ แม้แต่การกระทำอันมีน้ำใจเพียงเล็กน้อยก็สามารถนำมาซึ่งผลลัพธ์ที่ยิ่งใหญ่ได้โดยไม่ได้ตั้งใจ

เมื่อายุมากขึ้น เฉียวเจิ้นอวี่ ก็ค่อยๆ กลายเป็นพ่อที่ดีและสามีที่ดี เขามีวิธีการที่เป็นเอกลักษณ์บางอย่างในการให้ความรู้แก่เด็กๆ โดยเน้นว่า "ตัวอย่างดีกว่าคำสั่งสอน" การสนทนาและการกระทำทุกอย่างย่อมส่งผลกระทบอย่างละเอียดอ่อนต่อคนรุ่นต่อไป เขาเชื่อมั่นและหวังว่าเด็กๆ จะเติบโตในสภาพแวดล้อมที่อิสระและค้นพบสิ่งที่พวกเขารักจริงๆ

ดังนั้นไม่ว่าเราจะอยู่ที่ไหนเราก็สามารถใช้พลังของเราเพื่อมีอิทธิพลต่อผู้อื่นได้ เช่นเดียวกับเฉียวเจิ้นอวี่ จากนักแสดงธรรมดาสู่การเป็นทูตสวัสดิการสาธารณะที่เปลี่ยนแปลงไป ประสบการณ์ของเขามอบมุมมองและความคิดใหม่ๆ ให้ทุกคน

## แหล่งข้อมูล
*  
หมวดหมู่:บุคคลที่ยังมีชีวิตอยู่
หมวดหมู่:บุคคลที่เกิดในปี พ.ศ. 2521
หมวดหมู่:บทความที่มีข้อความภาษาจีนตัวเต็ม
หมวดหมู่:บทความที่มีข้อความภาษาจีนตัวย่อ
หมวดหมู่:บทความที่มีข้อความภาษาจีน
หมวดหมู่:นักแสดงจีน